Projekt REGSOM

Správa

Vypracoval: Ing. Alexander Szalay

07. a 14. júna 2013 – Stretnutie so sociálnymi pracovníkmi (2 x 4 hodín)

Obsahom prednášky boli vybraté ustanovenia zákona č. 5/2004Z.z. o službách zamestnanosti v znení neskorších predpisov. Úvod prednášky sa začal všeobecným prehľadom o nezamestnanosti v  Slovenskej republike, tak isto aj v meste Košice. V ďalšej časti sme prebrali základné definície a správne definovanie pojmov, ktoré sa používajú v odbornej literatúre. Ďalej sme prebrali všetky aktívne nástroje trhu práce, ktoré poskytuje úrad práce pre svojich klientov a to: Informačné a poradenské služby, Vzdelávanie a prípravu pre trh práce uchádzača o zamestnanie, Príspevok na samostatnú zárobkovú činnosť, Príspevok ku mzde zamestnanca, Príspevok na vykonávanie absolventskej praxe, Príspevok na aktivačnú činnosť formou menších obecných služieb pre obce, Príspevok na aktivačnú činnosť formou dobrovoľníckej služby, príspevok na dochádzku za prácou a príspevok na presťahovanie za prácou. Záverom stretnutia prebehla vzájomná diskusia, kde najviac otázok bolo o praktických postupoch pri podávaní písomnej žiadosti, postupu vybavovania a reálnej šanci získania príspevku.

19. júla 2013 – Stretnutie so sociálnymi pracovníkmi ( 2 hodiny)

Obsah prednášky bol zameraný na začatie samostatnej zárobkovej činnosti občanom, ktorý je uchádzačom o zamestnanie a má záujem čerpať aj príspevok na vytvorenie pracovného miesta na seba podľa §49 zákona č.5/2004 Z.z. o službách zamestnanosti. Podrobne sa prebrala samotná žiadosť o príspevok a  všetky potrebné tlačivá , ktoré tvoria prílohy k žiadosti. V druhej časti prednášky som sa venoval o dôležitosti stanovenia vízie vytvorenia pracovnej príležitosti a o postupe vypracovania podnikateľského plánu.